গিরীশ পার্কে পুলিসের ওপর গুলি চালানোর ঘটনায় আগামী পনেরোই জুলাইয়ের মধ্যে চার্জশিট দিতে চলেছে কলকাতা পুলিসের গোয়েন্দা বিভাগ। সূত্রের খবর, চার্জশিটে নাম থাকছে গোপাল তেওয়ারি সহ আঠারো জনের। এদের মধ্যে ৭ জন এখনও পলাতক। তবে গোপাল তেওয়ারিকে ওই দিন যারা ঘটনাস্থলে যাওয়ার নির্দেশ দিয়েছিলেন, তাঁদের কারোরই নাম থাকছে না চার্জশিটে। গোপাল তিওয়ারি পর্যন্ত পৌছেই এই মামলায় গত ২৮ মে গিরীশ পার্ক কাণ্ডের মূল অভিযুক্ত গোপাল তিওয়ারিকে গ্রেফতার করে পুলিস। হাতকাটা দিলীপকে জেরা করে মধ্য কলকাতার ডন গোপাল তিওয়ারিকে গ্রেফতার করে লালবাজারের গুণ্ডা দমন শাখা। বাগুইহাটির একটি হোটেল থেকে তাকে গ্রেফতার করা হয়। ২০ এপ্রিল কলকাতা পুলিস কমিশনারের কাছে ঘটনার রিপোর্ট তলব করেন রাজ্য নির্বাচন কমিশনার সুশান্ত উপাধ্যায়। ২২ এপ্রিল শেষপর্যন্ত রাতে নগরপাল কমিশনে রিপোর্ট জমা দেন। । রিপোর্টে বলা হয়েছে...ভোটের দিন গিরীশপার্ক এলাকায় কংগ্রেস-তৃণমূল সংঘর্ষ চলছিল। প্রথমে কংগ্রেস অফিস ভাঙচুর হয়। খবর পেয়ে ছুটে যায় পুলিস। প্রাথমিকভাবে গোলমাল সামাল দেয়। কিছু পরে ফের রাজেন্দ্র মল্লিক  রোডে গোলমাল বাধে। ঘটনাস্থলে পৌছন গিরীশ পার্ক থানার SI জগন্নাথ মণ্ডল। সেখানে তখন দুই গোষ্ঠীর সংঘর্ষ চলছিল। সেই সংঘর্ষ থামাতে গিয়েই গুলিবিদ্ধ